Lav et referat af nedenstående tekst:

Tekst:
Et bestemt hus i Flauenskjold har et blakket ry i byen. Det tilhørte nemlig indtil november den sigtede for drabet på Mia Skadhauge Stevn . Men nu har chauffør Daniel Lindstrøm købt huset for 245.000 kroner. - Jeg ved udemærket, hvad for et hus, det er, lyder det, da TV2 Nord får fat i den nye husejer. - Det er egentlig ikke, fordi det rører mig. Det er ikke huset, der har gjort noget, fortsætter han. Huset var ikke officielt på markedet. Men fordi den 24-årige chauffør kendte selskabet, der havde købt huset fra den oprindelige ejer, den drabssigtede, så fik han en købsaftale i stand. - Nogle havde snakket om at købe huset og rive det ned, fordi de troede, at det aldrig ville blive solgt. Men jeg synes, det ville være synd med en bar plet, siger han og fortsætter: - Det er ingen hemmelighed, at det ikke er ret dyrt i forhold til, hvor stort det er. Så jeg er 24 år og har mit eget hus nu. Mærkelige blikke Daniel Lindstrøm har gået i skole i byen fra 0. til 7. klasse. Det var derfor, han søgte tilbage efter blandt andet at have boet i Nørresundby. Og han kan godt mærke, at hans huskøb har skabt opmærksomhed. - Rigtig mange har spurgt, hvad jeg har gang i, og hvorfor jeg tør. Mange kigger ind ad vinduerne. Folk kigger på mig nede ved købmanden. Indbyggerne i Flauenskjold skal også lige vænne sig til, at huset igen er beboet efter at have været forladt i mange måneder, fortæller han: - Jeg havde lige overtaget det, da et par med en barnevogn gik forbi. Min mor og jeg stod i køkkenet, og kvinden hoppede to meter op i luften, da hun så mig. Derfor valgte han meget hurtigt efter købet at fortælle åbent omkring det i den lokale Facebook-gruppe og invitere interesserede til kaffe. - Jeg vil hellere have, at de kommer til mig i stedet for at tale i krogene. Selvom jeg selvfølgelig godt ved, jeg selv er ude om det, fordi jeg har købt det hus. Et dårligt ry Daniel Lindstrøm er glad for Flauenskjold. Og han har en klar mission med at have købt det gule hus. - Jeg vil gerne ændre omdømmet, så folk ikke forbinder det med Mia-sagen, men bare tænker: "Der bor Daniel". - Mange indbyggere synes det er træls, at byen har sådan et ry - jeg vil være med til at lave det om, siger han og lægger vægt på, hvad Flauenskjold kan. - Det er en hyggelig lille by med et godt sammenhold. Sådan er det i små, jyske byer. Det kan jeg godt lide.

Referat:
Husejeren ved godt, at folk i byen snakker. Men han vil give huset et nyt omdømme.